पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। पंचायती राज विभाग में कनिष्ठ लिपिकों की भर्ती में संविदा कर्मियों को 10 से 30 अंक बोनस में देने के बाद भी करीब 40 फीसदी अभ्यर्थी मेरिट में आने से रह गए हैं। इसके चलते इनको इस पद पर नौकरी मिलने की संभावना कम रह गई है। कनिष्ठ लिपिकों के 19,515 पदों के लिए 11 लाख से अधिक आवेदन मिले थे। आवेदनों में करीब दस हजार आवेदन संविदाकर्मियों के थे।
कनिष्ठ लिपिकों की भर्ती सीनियर सैकंडरी की मार्कशीट के आधार पर मेरिट बनाकर की जाएगी। इसके लिए न तो इंटरव्यू हो रहे हैं और न ही लिखित परीक्षा। आवेदनों के लिए अस्थायी वरियता सूची तैयार कर ली गई है। इस सूची के आधार पर ही दस्तावेजों की जांच के लिए अभ्यर्थियों को बुलाया जा रहा है। इन अस्थायी सूची में ही संविदा में लगे कर्मियों के नाम ही नहीं आ पाए हैं। इसे लेकर इन अभ्यर्थियों ने पंचायती राज विभाग और मुख्यमंत्री कार्यालय में शिकायत दर्ज कराना शुरू कर दिया है।
बोनस अंक भी काम नहीं आए :
संविदा कर्मियों के अनुभव को ध्यान में रखते हुए इन कर्मियों को समायोजित करने के लिए बोनस अंक देने का प्रावधान शामिल किया गया था। इसमें एक साल के अनुभव पर 10, दो साल के अनुभव पर 20 अंक और तीन साल के अनुभव पर 30 अंक देना तय किया गया। सीनियर सैकंडरी के प्रतिशत के साथ बोनस अंकों को जोडऩे पर मेरिट में ऊपर आने की संभावना थी। पता चला है कि संविदाकर्मियों में कई अभ्यर्थियों के सीनियर सैकंडरी के अंक पहले से ही काफी कम थे, उनके बोनस अंक जोडऩे के बाद भी मेरिट में आने लायक स्थिति नहीं बनी। पता चला है कि वंचित रहने वाले संविदा कर्मियों की इस स्थिति से मुख्यमंत्री अशोक गहलोत को भी अवगत कराया गया है। मुख्यमंत्री ने भी इस मामले को गंभीरता से लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn